Зъбните конструкции могат да бъдат изработени от различни материали. Сред тях са керамика, цирконий и металокерамика. Циркониевите зъбни конструкции са здрави, устойчиви на износване и са подходящи за силно разрушени зъби имащи нужда да се заздравят чрез коронка. Те са и най-подходящият материал за коронки над импланти. Това е така защото цирконият като материал е изключително биологично поносим и тъканите в устата реагират много положително на него . Конструкциите от керамика за нас са най-добрият вариант за естетични възстановявания с фасети и коронки особено във фронталната област. Те се изработват от стоматологична керамика (порцелан), предлагат отлично цветово съвпадение с цвета на естествените зъби защото имат пропускливост на светлина много близка до тази на естествения зъб. Металокерамиката е най-непредпочитаният материал в нашата клиника, но и най-бюджетен материал, който се използва при изработка на зъбни конструкции. Недостатъците на този вид материал са в нуждата да се изпили повече зъбна тъкан за да осигурим място, както за метала така и за керамиката над метала. Използваме този вид конструкция само когато бюджета на пациента го изисква. Металокерамиката в клиника Киряков използваме основно за реконструкция на задни дъвкателни зъби.